પાકિસ્તાન દ્વારા યુદ્ધવિરામ ભંગની ઘટનાઓમાં એકાએક વધારો થવાનું કારણ શું હોઇ શકે? કેટલાક લોકો તેને માટે ભારત દ્વારા ગત દિવસોમાં કરવામાં આવેલી સર્જિકલ સ્ટ્રાઇકને કારણભૂત ગણે છે, એ વાતમાં બહુ તથ્ય નથી. એક વાતનો આપણે સ્વીકાર કરવો જોઇએ કે સર્જિકલ સ્ટ્રાઇકની ઘટના પછી પાકિસ્તાનની એકંદર ભારત વિરોધી પ્રવૃત્તિ અને હરકતોમાં વધારો થયો છે, પરંતુ સરહદ પર યુદ્ધવિરામ ભંગની ઘટનાઓમાં વધારો થવાનું એ એકમાત્ર કારણ નથી. યુદ્ધવિરામનો અવારનવાર ભંગ કરવો એ પાકિસ્તાનની કાયમી નીતિ રહી છે. આવી પ્રવૃત્તિમાં ક્યારેક વધારો થાય છે તો ક્યારેક ધીમી ગતિએ ચાલે છે.